РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 5
от заседание на Комисия ”Публична комуникация” на ВСС,
проведено на 03.02.2015 г.

Днес, 03.02.2015 г. (вторник) от 13,00 часа се проведе заседание на Комисия “Публична комуникация” на Висшия съдебен съвет, в състав: 
     
     ПРЕДСЕДАТЕЛ:	Магдалена Лазарова
      ЧЛЕНОВЕ:	Каролина Неделчева 
 Соня Найденова - отсъства
				Даниела Костова - отсъства 
				Калин Калпакчиев

На заседанието присъства Зорница Златева – Ненкова – главен експерт „Връзки с обществеността” и Ваня Панагонова, ръководител сектор „Протокол” в дирекция „Публична комуникация и протокол”.

1. ОТНОСНО: Съобщение до членовете на ВСС от г-жа Соня Найденова - представляващ ВСС, за отправяне на предложения (в срок до 4 февруари 2015г.) за краткосрочни мерки, които да бъдат включени в Плана за действие в отговор на препоръките в  доклада на ЕК относно Напредъка на България  по Механизма за сътрудничество и проверка и оформяне на предложения за мерки по препоръките.

КОМИСИЯ “ПУБЛИЧНА КОМУНИКАЦИЯ”
Р Е Ш И:
1.1.	ПРИЕМА за сведение доклада на Европейската комисия относно Напредъка на България  по Механизма за сътрудничество и проверка.

1.2.	Предлага в Плана за действие на ВСС в отговор на препоръките в доклада на Европейската комисия да бъдат включени следните мерки:

1.2.1.	При разглеждане на всеки документ/акт на ВСС, обсъждан в Гражданския съвет, в заседанието на ВСС да бъдат докладвани от съпредседателя на Гражданския съвет от страна на ВСС, направените предложения по него от Гражданския съвет. В случай на неприемането им да се излагат подробни съображения за това.

1.2.2.	На всеки 6 месеца съпредседателя на Гражданския съвет от страна на ВСС да представя отчет за дейността на Гражданския съвет, който да бъде разглеждан на заседание на Висшият съдебен съвет.

1.3.	ИЗПРАЩА извлечение от решението по т. 1.2 на г-жа Соня Найденова – представляващ Висшия съдебен съвет.

2. ОТНОСНО: Ситуационен и сравнителен анализ на Комуникационната стратегия на съдебната система, разработен от Асоциация „Форум”, член на Гражданския съвет към ВСС в отговор на отправено искане за експертна помощ от Комисия «Публична комуникация» към Гражданския съвет.

КОМИСИЯ “ПУБЛИЧНА КОМУНИКАЦИЯ”
Р Е Ш И:

2.1.	ПРИЕМА за сведение Ситуационен и сравнителен анализ на Комуникационната стратегия на съдебната система, разработен от Асоциация «Форум», член на Гражданския съвет към ВСС в отговор на отправено искане за експертна помощ от Комисия «Публична комуникация» към Гражданския съвет. 

2.2.	ВНАСЯ Ситуационния и сравнителен анализ на Комуникационната стратегия на съдебната система, разработен от Асоциация «Форум», член на Гражданския съвет към ВСС в отговор на отправено искане за експертна помощ от Комисия «Публична комуникация» към Гражданския съвет и в изпълнение на т. 2, Раздел ІІ от Правилата за действие на Гражданския съвет от професионални и неправителствени организации към ВСС, в заседанието на Висшия съдебен съвет, насрочено за 12 февруари 2015 година, за запознаване.

2.3.	ИЗПРАЩА Ситуационен и сравнителен анализ на Комуникационната стратегия на съдебната система на съпредседателя на Гражданския съвет от страна на ВСС, за включване в Годишния отчет за дейността на Гражданския съвет.

2.4.	ИЗПРАЩА Ситуационен и сравнителен анализ на Комуникационната стратегия на съдебната система на Консорциум „Ефективна комуникация”  ДЗЗД – изпълнител по проекта „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, който се осъществява по приоритетна ос І „Добро управление” на ОПАК.

2.5.	Възлага на експертите от Дирекция „Публична комуникация и протокол” да подготвят благодарствено писмо до Асоциация „Форум” с копие до Гражданския съвет, за оказаната експертна помощ в изпълнение на т. 2, Раздел ІІ от Правилата за действие на Гражданския съвет от професионални и неправителствени организации към ВСС.

3. ОТНОСНО: Доклад от Наталия Николова-окръжен прокурор на ОП-София във връзка с докладна от Цветанка Щерионова-директор на ГПЧЕ „Алеко Константинов” – гр.Правец до началника на РИО-София-регион.
КОМИСИЯ “ПУБЛИЧНА КОМУНИКАЦИЯ”
Р Е Ш И:
3.1.	ПРИЕМА за сведение доклада на Наталия Николова – окръжен прокурор на Окръжна прокуратура гр. София.

3.2.	ИЗПРАЩА копие от доклада на окръжния прокурор на Окръжна прокуратура гр. София на Цветанка Щерионова – директор на ГПЧЕ „Алеко Константинов” – гр. Правец.

4. ОТНОСНО: Организация по обезпечаване на информационното отразяване на избора на административни ръководители на ОП-Пловдив (двама кандидати), РС-Генерал Тошево, РС-Плевен и РС-Трявна, който ще се проведе на 5 февруари 2015г.
КОМИСИЯ “ПУБЛИЧНА КОМУНИКАЦИЯ”
Р Е Ш И:
4.1.	ОПРЕДЕЛЯ г-жа Магдалена Лазарова – председател на КПК да съгласува изготвените прессъобщения за избор на административен ръководител на Окръжна прокуратура гр. Пловдив, който ще се проведе на 5 февруари 2015г.

4.2.	ОПРЕДЕЛЯ г-жа Даниела Костова – член на КПК да съгласува изготвените прессъобщения за избор на административни ръководители на РС-Генерал Тошево, РС-Плевен и РС-Трявна, които ще се проведат на 5 февруари 2015г.

4.3.	ВЪЗЛАГА на Ваня Панагонова – ръководител сектор „Протокол” да съхранява в табличен вид информацията за направените разпределения, предвид еднаквата натовареност на членовете на КПК.

5. ОТНОСНО:  Информация във връзка с постъпило заявление за достъп до информация от Доротея Дачкова – журналист от вестник „Сега”, рег. № 4/28.01.2015г. в регистъра по ЗДОИ на ВСС.
КОМИСИЯ “ПУБЛИЧНА КОМУНИКАЦИЯ”
Р Е Ш И:
5.1.	ПРИЕМА за сведение  информацията във връзка с постъпило заявление за достъп до информация от Доротея Дачкова – журналист от вестник „Сега”, рег. № 4/28.01.2015г. в регистъра по ЗДОИ на ВСС.

5.2.	ВЪЗЛАГА на служителя, работещ по ЗДОИ от Дирекция «Правна» да информира своевременно КПК за постъпили заявления по ЗДОИ от журналисти и за изготвените и предоставени отговори по тях.
6. ОТНОСНО:  Регистър на обществените дейности, свързани с Комуникационната политика на ВСС, за месец януари 2015г.

КОМИСИЯ “ПУБЛИЧНА КОМУНИКАЦИЯ”
Р Е Ш И:
6.1.	Одобрява предложените дейности, за включване в Регистъра на обществените дейности, свързани с Комуникационната политика на ВСС за месец януари 2015г., съгласно направените допълнения. 

6.2.	Дейностите, свързани с Комуникационната политика на ВСС през месец януари 2015г., да бъдат публикувани на интернет-страницата на Висшия съдебен съвет в Регистъра на обществените дейности, свързани с Комуникационната политика на Висшия съдебен съвет. 

7. ОТНОСНО: Информация за активността във формата за контакт с ВСС, в периода 1 - 31 януари 2015г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

7.1.	ПРИЕМА за сведение информацията за активността във формата за контакт с ВСС за периода 1 – 31 януари 2015г.

8. ОТНОСНО: Информация за регистрираните посещения в раздел „Пресцентър” на интернет - страницата на ВСС за 2014г. и за месец януари 2015г.
КОМИСИЯ “ПУБЛИЧНА КОМУНИКАЦИЯ”
Р Е Ш И:
8.1.	ПРИЕМА за сведение информацията за регистрираните посещения в раздел „Пресцентър” на интернет - страницата на ВСС за 2014г. и за месец януари 2015г.

8.2.	ИЗПРАЩА на Постоянните комисии на ВСС Приложение 1 – техническа спецификация по поддейност 1 „Обновяване на интернет сайта”, дейност 6 „Организиране и провеждане на информационна кампания” по проект „Укрепване на капацитета на ВСС за по-добро управление на комуникационните процеси при повече прозрачност в дейността на съдебната система”, Договор № К-13-15-1/04.12.2013г. по Оперативна програма „Административен капацитет”, с оглед изразяване на мнения, идеи и предложения за структурирането и съдържанието на новия интернет сайт в срок до 27 февруари 2015г.

9. ОТНОСНО: Благодарствено писмо от Севдалин М. Тинчев от гр. Куклен, област Пловдив, до ВСС с копие до председателя на ВАС и до министъра на правосъдието по повод решение № 12769/28.10.2014г. на ВАС.

КОМИСИЯ “ПУБЛИЧНА КОМУНИКАЦИЯ”
Р Е Ш И:
9.1.	Изпраща копие от писмото на Севдалин М. Тинчев от гр. Куклен, област Пловдив, до Комисията по предложенията и атестирането на съдии, прокурори и следователи на ВСС, за прилагане към кадровите досиета на Аделина Ковачева, Кремена Хараланова и Бисерка Цанева – съдии във Върховен административен съд, и вземане предвид при провеждане на атестирането им. 

9.2.	Изпраща копие от писмото на Севдалин М. Тинчев от гр. Куклен, област Пловдив, на административния ръководител на Върховния административен съд, с копие до посочените магистратите, за сведение и за прилагане към кадровите им досиета.

9.3.	Изпраща копие от писмото на Севдалин М. Тинчев от гр. Куклен, област Пловдив, до Местната етична комисия на Върховен административен съд.

9.4.	Във връзка с постъпващи благодарствени писма в Комисия „Публична комуникация”, ОТКРИВА подраздел „Похвали и благодарности” в раздел „Пресцентър” на сайта на ВСС, за което да се публикува прессъобщение.

9.5.	ВЪЗЛАГА изпълнението по т. 9.4. на Зорница Златева – Ненкова – главен експерт „Връзки с обществеността” и на дирекция „Информационни технологии и съдебна статистика”.

10. ОТНОСНО: Седмичен бюлетин за дейността на ВСС за периода 26 - 30 януари 2015 година.

КОМИСИЯ “ПУБЛИЧНА КОМУНИКАЦИЯ”
Р Е Ш И:
10.1.	ОДОБРЯВА Седмичния бюлетин за дейността на Висшия съдебен съвет за периода 26.01.2015г. – 30.01.2015г.

10.2.	СЕДМИЧНИЯТ бюлетин за дейността на Висшия съдебен съвет за периода 26.01.2015г. – 30.01.2015г. да се публикува на интернет страницата на Висшия съдебен съвет в раздел „Пресцентър”.

11. ОТНОСНО:  Информация за публикации в медиите за периода 27 януари - 3 февруари 2015 година.
КОМИСИЯ “ПУБЛИЧНА КОМУНИКАЦИЯ”
Р Е Ш И:
11.1.	След обсъждане, приема за сведение информация за публикации в медиите, свързани с дейността на Висшия съдебен съвет за периода 27.01.2015г. – 03.02.2015г.

11.2.	Информацията да се изпрати по вътрешната поща на членовете на Висшия съдебен съвет, за сведение.

12. ОТНОСНО: Покана Надя Георгиева Пеловска – Дилкова – административен ръководител на Окръжен съд гр. Враца за Общо събрание за обсъждане на годишния доклад за дейността на Окръжен съд гр. Враца и районните съдилища от съдебния район, което ще се проведе на 27 февруари 2015 година, от 10,00 часа в Конферентната зала на х-л „Чайка”, гр. Враца.
КОМИСИЯ “ПУБЛИЧНА КОМУНИКАЦИЯ”
Р Е Ш И:
12.1.	ВЪЗЛАГА на Ваня Панагонова – ръководител сектор „Протокол” да поддържа в табличен вид информация относно постъпили покани от органите на съдебната власт през 2015 година, за провеждане на общите събрания за обсъждане на годишните доклади за дейността им, както и за участието на членове на Висшия съдебен съвет в тях.

				ПРЕДСЕДАТЕЛ НА КОМИСИЯ
				„ПУБЛИЧНА КОМУНИКАЦИЯ“: /П/

								МАГДАЛЕНА ЛАЗАРОВА